לאחר הגשת בקשה לצו לקיום הצוואה, רשם הירושות יפרסם הודעה על כך בעיתונות וברשומות הממשלתיות הרשמיות. מטרת הפרסום היא לאפשר למי שמעוניין להתנגד למתן הצו להביע את התנגדותו. הזמן העומד לרשותכם כדי להגיש התנגדות לצו קיום הצוואה הוא עד 14 ימים ממועד פרסום ההודעה בדבר צו הקיום. חשוב לציין כי אמנם ייתכנו מקרים חריגים בהם ניתן להגיש התנגדות גם לאחר 14 ימים, אך הדבר כרוך באישור מיוחד מבית המשפט ולכן אין להסתמך על כך מראש.